ഓണം ബമ്ബറടിച്ചു!!.. ഒന്നാം സമ്മാനം ഈ നമ്ബറിന് തിരുവനന്തപുരം ഇത്തവണത്തെ ഓണം ബമ്ബര് എറണാകുളം തൃപ്പൂണിത്തുറയില് വിറ്റ ടിഇ 645465 ഭാഗ്യക്കുറിക്ക്. തൃപ്പൂണിത്തുറ മീനാക്ഷി ലോട്ടറീസ് കൗണ്ടറില്നിന്ന് വിറ്റ ടിക്കറ്റിനാണ് 12 കോടി രൂപ സമ്മാനം. കൊല്ലം കരുനാഗപ്പള്ളി സബ് ഓഫീസില്നിന്ന് വിതരണം ചെയ്ത ടിക്കറ്റ് കോട്ടയത്തുള്ള മുരുകേഷ് തേവര് എന്ന ഏജന്റാണ് വാങ്ങിയത്. 2020ലും എറണാകുളം ജില്ലയില് വിറ്റ ടിക്കറ്റിനായിരുന്നു ബമ്ബര്. ടിഎ, ടിബി, ടിസി, ടിഡി, ടിഇ, ടിജി എന്നിങ്ങനെ ആറ് സീരീസിലാണ് അച്ചടിച്ചത്. അച്ചടിക്കാനാവുന്ന 54 ലക്ഷം ടിക്കറ്റും ഇത്തവണ പുറത്തിറക്കി. ഇത് പൂര്ണമായും വിറ്റു. തിരുവനന്തപുരം ബേക്കറി ജങ്ഷനിലുള്ള ഗോര്ക്കി ഭവനില് ഞായര് പകല് രണ്ടിനാണ് നറുക്കെടുപ്പ് നടന്നത്. ധനമന്ത്രി കെ എന് ബാലഗോപാല് ബമ്ബര് ടിക്കറ്റും രണ്ടാം സമ്മാനം മന്ത്രി ആന്റണി രാജുവും നറുക്കെടുത്തു. ലോട്ടറി ക്ഷേമനിധി ബോര്ഡ് ചെയര്മാന് പി ആര് ജയപ്രകാശ്, ലോട്ടറി വകുപ്പ് ജോയിന്റ് ഡയറക്ടര് നൗഷാദ്, നഗരസഭാ കൗണ്സിലര് പാളയം രാജന് എന്നിവരും പങ്കാളികളായി. ആറുപേര്ക്ക് ഒരുകോടി ഓണം ബമ്ബറില് രണ്ടാം സമ്മാനമായി ഒരുകോടി രൂപ വീതം ആറുപേര്ക്കാണ് ലഭിച്ചത്. മൂന്നാം സമ്മാനമായി 10 ലക്ഷം രൂപ ഓരോ പരമ്ബരയിലും രണ്ടുപേര്ക്ക് വീതം. മൂന്നാം സമ്മാനം ഓരോ സീരീസിലും രണ്ടുപേര്ക്ക് 10 ലക്ഷമാണ്. സമാശ്വാസ സമ്മാനമായി ബമ്ബറിന്റെ അതേ നമ്ബറില് മറ്റ് സീരീസിലുള്ള ടിക്കറ്റിന് അഞ്ചുലക്ഷം രൂപ വീതവും ലഭിക്കും. അഞ്ചുലക്ഷം, ഒരു ലക്ഷം, 5000, 3000, 2000, 1000 എന്നിങ്ങനെ വിവിധ സമ്മാനങ്ങളുമുണ്ട്. ചടങ്ങില് പൂജാ ബമ്ബര് ഭാഗ്യക്കുറി മന്ത്രി കെ എന് ബാലഗോപാല് പി ആര് ജയപ്രകാശിന് നല്കി പ്രകാശിപ്പിച്ചു. 200 രൂപയാണ് ടിക്കറ്റ് വില. ഒന്നാം സമ്മാനം അഞ്ചുകോടി. ധനവിനിയോഗ ക്ലാസ് സമ്മാനത്തുകയുടെ കൃത്യമായ വിനിയോഗം, നിക്ഷേപം തുടങ്ങിയ കാര്യങ്ങളില് തിരുവോണം ബമ്ബര് ലഭിച്ച ഭാഗ്യശാലിക്ക് ലോട്ടറി വകുപ്പിന്റെ നേതൃത്വത്തില് ക്ലാസുകള് നല്കുമെന്ന് ധനമന്ത്രി കെ എന് ബാലഗോപാല് അറിയിച്ചു.